Više informacija o korištenju internetske veze

HP softver koristi internetsku vezu:
•	za ažuriranje softvera i značajki
•	za sprječavanje problema
•	za osiguranje podrške

HP softver vam nudi mogućnost da odaberete primanje obavijesti prije povezivanja na internet. Osim toga, možete odabrati želite li instalirati pojedine komponente ili ne. 

HP predano radi na zaštiti vaše privatnosti i cijelog vašeg računalnog sustava, osobito prilikom korištenja vaše internetske veze. Podaci koje je s vašeg računala prenijela tvrtka HP bit će korišteni kako bi se utvrdilo je li potrebno ažuriranje, te kako bi se uskladile informacije dobivene o tome kako ćete koristiti svoje HP proizvode. Vaše ime, adresa ili adresa e-pošte neće biti preuzeti bez vašeg odobrenja.

Neki podaci mogu se koristiti anonimno i/ili zbirno kako bi HP poboljšao kvalitetu svojih proizvoda ili usluga. Ti podaci mogu biti prebačeni u HP objekt koji može biti smješten u inozemstvu.

IP adresa računala koje šalje podatke iskoristit će se za omogućavanje sigurne veze na internet.

HP softverske aplikacije koje se spajaju na internet

Za sav softver koji se instalira vrijedi HP Izjava o privatnosti koja se nalazi na www.hp.com/go/privacy. Svi prikupljeni podaci čuvaju se prema pravilima te Izjave. HP poštuje privatnost svojih kupaca. Ova obavijest dana je u skladu s HP Izjavom o privatnosti i međunarodnom zakonu.

Imajte na umu da sljedeće softverske aplikacije možda neće biti sadržane u svim proizvodima. 

Registracija HP proizvoda
Prema zadanim postavkama, registracija HP proizvoda započinje automatski po završetku instalacije softvera. Kako bi se omogućila automatska registracija proizvoda, softver prikuplja sljedeće informacije o vašem proizvodu i računalnom sustavu:
•	broj modela proizvoda/naziv/serija
•	serijski broj
•	operativni sustav na računalu
•	jezik i regionalne postavke operativnog sustava
•	servisni kod proizvoda

Kako bi se pojednostavio proces registracije proizvoda, softver će se spojiti na internetsku stranicu za registraciju vašeg HP proizvoda i proslijediti te informacije dalje: 

Kako biste spriječili pokretanje registracije HP proizvoda i spajanje na internet, odznačite „Registriraj ovaj proizvod kod tvrtke HP“ na kraju instalacije proizvoda.

HP ažuriranje
Neažuran softver ponekad može ometati instalaciju proizvoda ili nepovoljno utjecati na performanse. HP ažuriranje redovito provjerava postoji li novo ažuriranje za proizvod, te vam pomaže da saznate sve o novom softveru kad postane dostupan. Osim toga, osigurava trenutno preuzimanje i automatsku instalaciju. HP ažuriranje vam pomaže da na jednostavan način održavate svoj softver ažurnim, kako na računalo tako i na HP pisaču.

Često pitana pitanja o HP ažuriranju

Zašto su ažuriranja važna?
Neažuran softver ponekad može ometati instalaciju proizvoda ili nepovoljno utjecati na performanse. Održavanje vašeg HP softvera ažurnim može vam pomoći da spriječite neke probleme ili da jednostavnije pronađete rješenja u slučaju da do problema dođe, sa rješenjima poput navođene pomoći i dostupne dokumentacije za podršku. 

Koji se podaci prenose za automatsku kontrolu ažuriranja?
HP ažuriranje prikuplja i dijeli sljedeće informacije:	
•	naziv operativnog sustava	
•	regionalne postavke/postavke zemlje	
•	postavku jezika	
•	popis spojenih HP pisača	
•	popis spojenih HP USB uređaja	
•	popis spojenih HP uređaja za skeniranje	
•	broj pokušaja preuzimanja i uspješnih instalacija HP softvera

HP ažuriranje prikuplja i log datoteke kreirane tijekom preuzimanja i instalacija HP softvera kako bi se poboljšao HP program za ažuriranje. Te informacije koriste se za poboljšanje uspješnosti budućih ažuriranja. Korisnici imaju mogućnost pregledavanja informacija u log datotekama i odobravanja prijenosa tih informacija. Ti podaci prate se anonimno. HP ažuriranje ne pridružuje niti jedan jedinstveni identifikator podacima o kupcu.

Jesu li preuzimanje i instalacija ažuriranja automatski?
Nakon što dozvolite provjeru ažuriranja, neka manja važna ažuriranja mogu biti preuzeta i instalirana bez dodatne obavijesti, ali samo ona koja omogućuju ispravan rad trenutno instaliranog softvera. Većinu vremena bit ćete obaviješteni o dostupnosti ažuriranja i moći ćete odabrati koji softver želite preuzeti i instalirati.

Koliko često softver provjerava ažuriranja?
Prema zadanim postavkama, Hp ažuriranje provjerava ažuriranja svaki tjedan. Ali tu postavku možete promijeniti tako da pristupite softveru HP ažuriranje putem izbornika Start.

Koliko košta ažuriranje?
HP ne naplaćuje ažuriranja HP softvera. Ali vaše računalo mora biti spojeno na internet kako bi HP ažuriranje pronašlo i preuzelo ažuriranja za HP softver, Cijena vaše internetske veze ovisi o vašem pružatelju internetskih usluga (ISP). Preuzimanje ažuriranja za HP softver ne stvara više troškova od bilo koje vaše internetske aktivnosti poput čitanja e-pošte ili surfanja po mreži.

Kako HP štiti moju privatnost?
HP ažuriranje ne prikuplja vaše ime, adresu ili adresu e-pošte. IP adresa vašeg računala koristi se za sigurnu vezu na internet. HP ažuriranje izbjegava kreiranje bilo kakvog jedinstvenog identifikatora koji bi se mogao iskoristiti za identifikaciju vas ili vašeg računala.

HP program za sudjelovanje kupaca/ HP studija za poboljšanje proizvoda
Ako dopustite instalaciju softvera HP program sudjelovanja kupaca / HP studija za poboljšanje proizvoda, dobit ćete mogućnost sudjelovanja u budućim HP programima za sudjelovanje kupaca / HP studijama za poboljšanje proizvoda. Ovaj program je dobrovoljan. Više informacija dobivate kada vas softver pozove da sudjelujete.

Ako pristanete sudjelovati, softver se može povremeno spajati na HP stranicu kad ste na internetu, te prenositi sljedeće vrste podataka (uz vaše dopuštenje):  
•	informacije o vašem računalnom sustavu, poput operativnog sustava, količine memorije, regije, jezika i IP adrese
•	informacije o vašim HP proizvodima, poput modela proizvoda i serijskog broja
•	informacije o tome kako vi koristite svoj HP proizvod, poput broja ispisanih stranica, načina ispisa, medija, tinte ili tonera i vrste ispisanih datoteka.
•	dodatne tehničke informacije koje su različite od proizvoda do proizvoda

Prikupljene informacije koriste se anonimno i zbirno. Taj prijenos informacija ne bi smio znatnije utjecati na brzinu obrade i veze. HP te informacije može iskoristiti za dizajniranje boljih proizvoda.

Kupovanje HP potrošnog materijala
Kad se u softveru odabere poveznica “Kupuj preko interneta”, sljedeće se informacije prikupljaju i šalju tvrtci HP:
•	lokacija 
•	jezik
•	broj modela pisača

HP ePrintCenter
Na vašu radnu površinu može biti postavljena Ikona ("prečac") s poveznicom na HP ePrintCenter na internetu (ista možda nije dostupna ili instalirana za neke HP pisače). Ako imate pisač spojen na Internet koji podržava HP ePrint internetske usluge, HP ePrintCenter omogućuje vam da vidite status svog pisača, dodajete i uklanjate aplikacije za ispis, te upravljate ePrint postavkama i pregledom zadataka s bilo kojeg web-preglednika, kod kuće ili u pokretu.
 
Kad pristupite centru HP ePrintCenter preko interneta, s vašeg računala će možda biti poslani sljedeći podaci u svrhu poboljšanja ukupnog iskustva korištenja i automatskog podešavanja postavki:
•	lokacija (trenutna postavka osobnog računala)
•	jezik (trenutna postavka osobnog računala)
•	broj modela pisača 

U niti jednom trenutku neće biti prikupljena ili poslana niti jedna osobna informacija.
Ikona HP ePrintCenter ("prečac") može se ukloniti s radne površine tako da se s radne površine povuče u "Koš za smeće" ili desnim klikom na ikonu i odabirom opcije "Izbriši." 

HP-ova traka Bing
HP-ova traka Bing će se možda instalirati na vaše računalo kao dio preporučenog softvera. HP-ova traka Bing nudi izravnu vezu s HP-ovim resursima, posebnim ponudama i značajkama na webu.
Kad se instalira, HP-ova traka Bing možda će se povezati na internet kako bi omogućila funkcionalnost i provjerila postojanje ažuriranja. 

Dodatne informacije o traci Bing, uključujući ažuriranja, pojedinosti i licencni ugovor s krajnjim korisnikom i pravila privatnosti tvrtke Microsoft potražite na http://privacy.microsoft.com/en-us/default.mspx.

Ako želite spriječiti instaliranje HP-ove trake Bing na vaše računalo tijekom ove softverske instalacije, odaberite mogućnost prilagodbe softverske instalacije kad se na zaslonu pojavi opcija Pregledavanje mogućnosti instalacije. Tad isključite potvrdni okvir "HP-ova traka Bing" na popisu softvera koji će se instalirati.

Coupons.com
Na vaše računalo može biti instaliran softver Coupons, Inc. To je softver koji vam omogućuje ispis kupona pojedinih proizvođača s interneta, a koje kasnije možete iskoristiti za razne popuste u trgovinama. Kao dio instalacijskog procesa za ovaj softver, na vaše računalo s interneta može biti učitan jedan identifikator za registraciju i ispravan rad softvera. 

Prilikom prvog korištenja, softver Coupons, Inc. spaja vas na internetsku stranicu Coupons.com (http://www.coupons.com), gdje morate pročitati i potvrditi Coupons.com licencu za krajnje korisnike da biste mogli aktivirati softver i omogućiti ispis kupona s interneta. Nakon aktivacije, softver za ispis kupona, Coupons.com, može se povremeno spajati na internet kako bi provjerio ima li ažuriranja. 
 
Za dodatne informacije o softveru Coupons.com, uključujući Coupons.com za krajnjeg korisnika i izjavu o privatnosti, posjetite http://www.coupons.com.

Kako biste spriječili instalaciju softvera Coupons.com na vaše računalo, odaberite opciju instalacije koja omogućuje korisničko prilagođavanje instalacije softvera, te odznačite Coupons.com sa popisa softvera koji treba instalirati.